Мемлекет басшысы Астанадағы №85 мектеп-лицейін ашты
DATE: 12:33, 01 Қыркүйек 2018 | GMT +5
TITLE: Мемлекет басшысы Астанадағы №85 мектеп-лицейін ашты
URL: https://kaz.inform.kz/news/memleket-basshysy-astanadagy-85-mektep-liceyin-ashty_a3375491/
META: DATE: 12:33, 01 Қыркүйек 2018 | GMT +5
TOTAL WORDS: 176
AUTHOR(S):
TEXT: Жаңа мектеп Қазақстан мен Араб мемлекетінің халықаралық ынтымақтастығын дамыту шеңберінде Катар Мемлекетінің Даму қорының қолдауымен салынған. Білім ордасының жобалық қуаты 1200 орынға арналған. Жаңа білім ордасында екі ауысымда жұмыс жасау жоспарланған. Мектепте 48 оқу кабинеті бар. Бағыты - жаратылыстану-математикалық. Оқыту қазақ және орыс тілдерінде өтеді. №85 мектеплицейде оқыту мемлекеттік білім беру стандарттарының талаптарына сәйкес, инновациялық технологияларды қолдану арқылы жүргізілетін болады. Үйлесімді жаһандық тұлғаны тәрбиелеу үшін лингвистикалық, инклюзивтік саясатты, академиялық адалдық және бағалау саясатын ұстану көзделген. 1-11 сыныптарда «Математика және ой дамыту», «Робототехника», «Шахмат», «STEM», «Scratch» бағдарламалау ортасы» атты лицей компоненттері оқушылардың жаратылыстану-математикалық ғылым саласындағы білімдерін кеңейтуге бағытталған. 5-9 сыныптарда гимназия компонентіне «English Club», шығыс тілі және химия, биология, физика, информатика пәндерді ағылшын тілінде оқыту қосылады. 10-11-сыныптарда «Бизнес негіздері», «Драма», «Ойлау дизайны» және мамандандырылған білім беру курстары қосымша енгізіледі. Айта кетсек, жаңа 2018-2019 оқу жылында елордалық 105 білім ордаларына 160 мыңға жуық оқушы сабаққа барады. Оның 18 мың баласы үшін қоңырау алғаш рет соғылатын болады. Бірінші сабақтың тақырыбы елордамыздың 20 жылдық мерейтойына арналмақ. Балаларға Астана қаласының қалыптасу тарихы, оның дамуы, көрікті және маңызды тарихи оқиғалар туралы баяндалады
